കമ്പ്യൂട്ടറുകളും സ്മാർട് ഫോണുകളും ചോർത്താൻ മുൻകൂർ അനുവാദം ഇല്ലാതെ പത്തോളം ഏജൻസികൾക്ക് അനുമതി നൽകിയ വിവാദ ഉത്തരവിന് തൊട്ടുപിന്നാലെ സൈബർലോകത്തും പിടിമുറുക്കാൻ കേന്ദ്രസർക്കാർ ശ്രമം ആരംഭിച്ചതായി റിപ്പോർട്ട് . സമൂഹത്തിന് , രാജ്യത്തിന് വെല്ലുവിളിയായ എന്തു ഉള്ളടക്കവും കേന്ദ്ര ഏജൻസികൾക്ക് നേരിട്ട് നീക്കം ചെയ്യാനുള്ള നിയമഭേദഗതിയാണ് കേന്ദ്ര സർക്കാർ നടപ്പിലാക്കാൻ പോകുന്നത് എന്നാണ് ദേശീയ മാധ്യമങ്ങളിലെ റിപ്പോർട്ട് . ഫേസ്ബുക്ക് , വാട്ട്സ്ആപ്പ് തുടങ്ങിയ ജനപ്രിയ സോഷ്യൽ മീഡിയ ഇടങ്ങൾക്കൊപ്പം ടിക് ടോക് പോലും നിരീക്ഷിക്കാനാണ് ഭേദഗതിയിലൂടെ ഉദ്ദേശിക്കുന്നത് . ഇതോടെ ബ്ലോഗുകളും , വെബ്സൈറ്റുകളും തുടങ്ങി എല്ലാ ഓൺലൈൻ പ്ലാറ്റ്ഫോമുകളും നിരീക്ഷിക്കാനും നിയന്ത്രിക്കാനും കേന്ദ്ര ഏജൻസികൾക്ക് അനുമതി ലഭിക്കും . ഇതോടെ രാജ്യത്തെ ഓൺലൈൻ സ്വാതന്ത്ര്യത്തിന് അന്ത്യം കുറിയ്ക്കുമെന്നാണ് ഒരു വിഭാഗം ഓൺലൈൻ വിദഗ്ധർ പറയുന്നത് . ഐടി ആക്ടിൽ നിലവിലെ സെക്ഷൻ 79ലാണ് സർക്കാർ മാറ്റം വരുത്താൻ ആലോചിക്കുന്നത് . എന്തെങ്കിലും അനുചിതമായ സന്ദേശങ്ങൾ കണ്ടെത്താൻ ഏതൊരു ഓൺലൈൻ പ്ലാറ്റ്ഫോമിൻറെ സുരക്ഷ മുൻകരുതൽ മാറ്റുവാനും . എൻഡ് ടു എൻഡ് എൻക്രിപ്ഷൻ മറികടക്കാനും അന്വേഷണ ഏജൻസികൾക്ക് അധികാരം നൽകുന്നു . ഇതോടെ ബ്ലോഗുകളും , വെബ്സൈറ്റുകളും തുടങ്ങി എല്ലാ ഓൺലൈൻ പ്ലാറ്റ്ഫോമുകളും നിരീക്ഷിക്കാനും നിയന്ത്രിക്കാനും കേന്ദ്ര ഏജൻസികൾക്ക് അനുമതി ലഭിക്കും . ഇതോടെ രാജ്യത്തെ ഓൺലൈൻ സ്വാതന്ത്ര്യത്തിന് വലിയ തിരിച്ചടി ഉണ്ടാകും എന്നാണ് സൈബർ വിദഗ്ധരുടെ അഭിപ്രായം . ചൈനയ്ക്ക് സമാനമായി ഇന്ത്യയിലും സോഷ്യൽമീഡിയകളും ഓൺലൈൻ മാധ്യമങ്ങളെയും നിയന്ത്രിക്കുന്നുണ്ട് , ഈ അവസ്ഥയിലേക്കാണ് പുതിയ ഭേദഗതി ഇന്ത്യയെ എത്തിക്കുക എന്നാണ് റിപ്പോർട്ട് . ഒപ്പം ഭേദഗതി പ്രകാരം 72 മണിക്കൂറിനകം ഒരു ഓൺലൈൻ പ്ലാറ്റ്ഫോമിലെ കണ്ടൻറ് എവിടെ നിന്നാണ് വന്നത് , എവിടെ നിന്നാണ് അതിൻറെ ഉള്ളടക്കം ലഭിച്ചതെന്ന് കണ്ടെത്തി കേന്ദ്ര സർക്കാറിനെയോ അന്വേഷണ , സുരക്ഷാ ഏജൻസികളെയോ അറിയിക്കണമെന്നും പറയുന്നു . വ്യാജ വാർത്തകളെ തടുക്കാൻ ഇത് ഗുണകരമാണ് എന്ന് തോന്നാമെങ്കിലും സർക്കാർ വിരുദ്ധമെന്ന് തോന്നുന്ന കണ്ടൻറുകളും ഇത്തരത്തിൽ നീക്കാൻ സാധിക്കും എന്നതാണ് ആശങ്ക . ഓൺലൈൻ സാധ്യതകൾ ദുരുപയോഗം ചെയ്യാതിരിക്കാനും ഉത്തരവാദിത്തവും സുതാര്യതയും കൊണ്ടുവരാനുമാണ് ഐടി നിയമത്തിൽ ഭേദഗതി കൊണ്ടു ലക്ഷ്യമിടുന്നതെന്ന് കേന്ദ്ര മന്ത്രി രവി ശങ്കർ പ്രസാദ് പറഞ്ഞു . കരടു ചട്ടം തങ്ങൾക്ക് നൽകിയിട്ടുണ്ടെന്നും അതേക്കുറിച്ച് വിശദമായ വിലയിരുത്തൽ സമർപ്പിക്കുമെന്നും ‘ഇൻറർനെറ്റ് ഫ്രീഡം ഫൌണ്ടേഷൻ’ സഹ സ്ഥാപകനും അഭിഭാഷകനുമായ അപർ ഗുപ്തയും പറഞ്ഞു .